Վլադիսլավ Վանատ

**Վլադիսլավ Անդրեևիչ Վանատ** (, ), ուկրաինացի ֆուտբոլիստ, Կիևի «Դինամոյի» և Ուկրաինայի հավաքականի հարձակվող։ 2024 թվականի Եվրոպայի առաջնության մասնակից։

## Ակումբային կարիերա
2013 թվականին Դանոն ազգերի գավաթի խաղարկությունում որպես ավագ խաղացել է Կիևի № 329 գիմնազիայի մանկական ֆուտբոլային թիմում։ Կիևի «Դինամոյի» սան է, որի կազմում խաղացել է 2015-2019 թվականներին Ուկրաինայի մանկապատանեկան ֆուտբոլային լիգայում։

2018/19 մրցաշրջանում նորամուտն է նշել «Դինամոյի» կազմում Ուկրաինայի պատանեկան և երիտասարդական առաջնություններում։ Վանատը թիմի հետ ձեռք է բերել 2018/19 մրցաշրջանի պատանեկան և երիտասարդական առաջնությունների «ոսկե» մեդալները։ Մասնակցել է ՈՒԵՖԱ-ի պատանեկան լիգայի 2018/19 և 2019/20 մրցաշրջանների խաղարկություններին: 2020/21 մրցաշրջանի ընթացքում դարձել Է Ուկրաինայի երիտասարդական առաջնության լավագույն ռմբարկու, իսկ «Դինամոն» դարձել է առաջնության հաղթող։ Մրցաշարում խփել է 26 գնդակ՝ դրանով իսկ գերազանցելով Ալեքսանդր Ալիևի ռեկորդը, որին 2006/07 մրցաշրջանում հաջողվել է խփել 21 գնդակ։

Պահեստայինների կազմում հաջող խաղը գրավել է «Դինամոյի» գլխավոր մարզիչ Միրչա Լուչեսկուի ուշադրությունը, որը Վանատին ներգրավել է հիմնական կազմի խաղերին: Նորամուտն Ուկրաինայի Պրեմիեր լիգայում նշել 2021 թվականի մայիսի 9-ին՝ Կովալևսկի «Կոլոսի» դեմ խաղում (3:0)։ Նորամուտից երեք օր առաջ նոր երկարաժամկետ պայմանագիր է կնքել ակումբի հետ։

2021 թվականի հուլիսին «Դինամոն» մի խումբ ֆուտբոլիստների հետ վարձավճարով մեկնել է Օդեսայի «Չեռնոմորեց», որը կարողացել է վերադառնալ Ուկրաինայի Պրեմիեր լիգա։ 2021 թվականի հուլիսի 25-ին նորամուտն է նշել «Չեռնոմորեցի» կազմում Պրեմիեր լիգայի «Դեսնայի» դեմ խաղի շրջանակներում (0:3)։ 2021 թվականի օգոստոսի 27-ին «Ալեքսանդրիայի» դեմ խաղում (2:2) խփել է մեկնարկային գոլը «Չեռնոմորեցի» կազմում։

2022 թվականի սեպտեմբերի 3-ին«Դինամոյի» կազմում Ուկրաինայի Պրեմիեր լիգայի խաղում աչքի է ընկել «Զարյայի» դարպասը մեկնարկային գոլով։

## Կարիերա հավաքականում
Հանդես է եկել Ուկրաինայի մինչև 17 տարեկանների հավաքականում (2018-2019)։ 2021 թվականից մասնակցում է Ուկրաինայի մինչև 21 տարեկանների երիտասարդական հավաքականի խաղերին։ Թիմի հետ մասնակցել է Վալերի Լոբանովսկու 2021 թվականի հուշամրցաշարին, որտեղ ուկրաինացիները գրավել են վերջին տեղը։

Ուկրաինայի երիտասարդական հավաքականի կազմում (մինչև 21 տարեկան) մասնակցել է 2023 թվականի Եվրոպայի երիտասարդական թիմերի ֆուտբոլի առաջնությանը, որտեղ թիմը հասել է կիսաեզրափակիչ։

Վանատը մասնակցել է Եվրոպայի 2024 թվականի առաջնությանը: Մրցաշարում մասնակցել է Բելգիայի հավաքականի դեմ խաղին:

## Ձեռքբերումներ
### Թիմային
; «Դինամո» (Կիև)
* Ուկրաինայի չեմպիոն՝ 2020/21
* Ուկրաինայի առաջնության արծաթե մեդալակիր՝ 2023/24

; Ուկրաինայի հավաքական
* Եվրոպայի երիտասարդական առաջնության բրոնզե մեդալակիր 2023

### Անձնական
* «Դինամոի» տարվա լավագույն ֆուտբոլիստ՝ 2023
* Ուկրաինայի պրեմիեր լիգայի ամսվա լավագույն ֆուտբոլիստ (2)՝ դեկտեմբեր 2023-Փետրվար 2024, մարտ 2024
* Ուկրաինայի պրեմիեր լիգայի լավագույն ռմբարկու՝ 2023/24
* Ուկրաինայի առաջնության լավագույն օգնական՝ 2023/24 (7 գոլային փոխանցում)

### Ելույթներ ազգային հավաքականում
;Ընդամենը՝ 3 խաղ, 0 գոլ / 2 հաղթանակ, 1 ոչ-ոքի, 0 պարտություն

## Ծանոթագրություններ

## Արտաքին հղումներ
* Профиль на официальном сайте ФК «Динамо»
* Профиль на официальном сайте ФК «Черноморец»

Կատեգորիա:Դինամո Կիևի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ